**ОСНОВНО УЧИЛИЩЕ “ЛЮБЕН КАРАВЕЛОВ” СВИЛЕНГРАД**

**ул.”Хан Аспарух” №50, тел.0379/73154, e-mail: info-2605003@edu.mon.bg**

**Утвърждавам:**

**Директор:……………………**

**Стефан Каймаков**

**СТРАТЕГИЯ ЗА ПОВИШАВАНЕ КАЧЕСТВОТО НА ОБРАЗОВАНИЕТО И ПОВИШАВАНЕ РЕЗУЛТАТИТЕ ОТ НВО БЕЛ В VII КЛАС**

**УВОД**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Също така важно място заемат показателите, условията и редът за измерване на постигнатото качество.

Качеството на образованието се осигурява чрез управление на процеса на развитие на институцията (училището), основанo на анализиране, планиране, изпълнение на дейностите, оценяване и внасяне на подобрения.

Качеството на образованието в институциите се осигурява при спазване на следните принципи:

1.      ефективно разпределяне, използване и управление на ресурсите;

2.      автономия и самоуправление;

3.      ангажираност, сътрудничество и социален диалог между всички участници в процеса на образованието и обучението;

4.      удовлетвореност на участниците в процеса на обучението и на другите заинтересовани лица;

5.      приемственост на политиките и постиженията, прилагане на добри педагогически практики;

6.      непрекъснатост, прозрачност и демократичност в процеса за повишаване на качеството в институцията;

7.      ориентираност на образованието и обучението към изискванията и потребностите на пазара на труда;

8.      целенасоченост към постигане на високи резултати в процеса на обучение и образование;

9.      лидерство и разпределяне на отговорности за постигане на целите на институцията.

Управлението на качеството е непрекъснат процес на взаимодействие между факторите и условията, от които зависи качеството на образованието и обучението и резултатите от него. Този процес се осъществява на национално, регионално и институционално равнище.

Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

**МИНИМАЛНИ РАМКОВИ ИЗИСКВАНИЯ ЗА УПРАВЛЕНИЕ НАКАЧЕСТВОТО В ИНСТИТУЦИИТЕ**

Усъвършенстването на процесите за управление на качеството се постига при спазване на следните изисквания от институцията:

1. Да подобрява работната среда чрез:

а)   прилагане на механизми за адаптиране на обучаваните към средата на институцията;

б)   осигуряване на достъпна архитектурна среда;

в)   модернизиране на материално-техническата база и обновяване на информационната инфраструктура;

г)   развитие на организационната култура в институцията.

2. Да осигурява развитие на персонала чрез:

а)   подобряване на възможностите за допълнителна и продължаваща квалификация на учителите/преподавателите по специалността им от висшето образование, за подобряване на тяхната иновационна култура и личностна ефективност;

б)  изграждане на култура за осигуряване на качеството;

в)  създаване и поддържане на открита и ясна комуникация в институцията;

г)   повишаване на ефективността на административното обслужване;

д)  повишаване на мотивацията и инициативността на всички участници в процеса на образование и обучение.

3. Да подобрява резултатите от обучението чрез:

а)   повишаване на мотивацията на обучаемите;

б)   повишаване на дела на учениците, които работят активно за подобряване на своите образователни резултати;

в)   намаляване на дела на раноотпадналите от обучението;

г)   повишаване на дела на обучените, провели практическо обучение в реална работна среда;

д)   създаване на механизъм за ранно предупреждение за различни рискове.

4. Да подобрява взаимодействието с местната общност, със социалните партньори и други заинтересовани страни чрез:

а)   разширяване на възможностите за практическо обучение;

б)   проучване и прилагане на добри практики на сродни институции;

в)   подобряване на възможностите за достъп до информация на участниците в образованието и обучението;

г)   информиране на общността и заинтересованите страни за добрите практики ипостиженията на институцията в областта на осигуряване на качеството на образованието и обучението;

д)   участие в проекти, свързани с повишаване на качеството на образованието и обучението.

**МЕТОДИЧЕСКО ПОДПОМАГАНЕ И МОНИТОРИНГ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО**

(1) За осигуряване на качеството в институциите се осъществяват методическо подпомагане и мониторинг.

(2) Методическото подпомагане за разработване и функциониране на вътрешна системаза осигуряване на качеството включва: консултиране, информиране, инструктиране ипредставяне на добри педагогически практики.

(3)   Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване напроцеса за осигуряване на качеството в съответната институция.

(4)  Вътрешният мониторинг се осъществява от директора, съответно от ръководителя на институцията.

(5)  Методическото подпомагане и външният мониторинг се осъществяват за училищата – от Министерството на образованието и науката и от регионалните управления по образованието.

**ФИНАНСИРАНЕ**

 Дейностите за изграждане и функциониране на вътрешна система за осигуряване на качеството на образованието и обучението се финансират, както следва:

1.       държавните и общинските училища – със средства от субсидия по формула и от собствени приходи;

2.       центровете за професионално обучение и частните училища – със средства от собствени приходи.

 Институциите могат да ползват и други източници на финансиране – спонсорство, национални и международни програми и проекти и др.

**ЦЕЛИ НА МЕРКИТЕ**

1. Подобряване на учебните резултати на учениците с нисък успех .

2. Повишаване на броя на обхванатите в допълнителна работа ученици.

3. Подобряване ефективността на часовете за консултации.

4. Намаляване на факторите , влияещи негативно върху показваните от учениците резултати от учебния процес.

5. Разширяване и разнообразяване на формите и методите на обучение.

6. Прилагане на интерактивни методи в обучението по предмети в прогимназиален етап.

7. Осъществяване на допълнителна помощ на ученици с обучителни затруднения по предмети.

8. Приобщаване на родителите като активен фактор за положителни тенденции при отчитане резултатите от УВП

**Целта на настоящия документ е предлагане на мерки за повишаване качеството на образование. Мерките не бива да се разглеждат едностранно, а да бъдат многоаспектни и да обхващат както учители и ученици, така и средата на обучение.**

**ОЧАКВАНИ РЕЗУЛТАТИ**

1. Изграждане на единен ,действащ комплекс от корекционни мерки и дейности, основани на анализ,наблюдения,оценка,отчитане на силни и слаби страни и набелязване на конкретни методи за отстраняването им.

2. Ограничаване на брой отсъстващи ученици.

3. Развиване и подобряване на индивидуалната и диференцирана работа с учениците, съгласно индивидуалните им потребности и обучителни затруднения.

4. Партньорство и координация на предприеманите мерки с ангажираните за целта институции.

5. Подобряване на комуникацията и партньорството с родителите, с оглед повишаване на мотивацията за учене у учениците.

6. Подобряване на резултатите от УВП , измерени на вътрешно и външно оценяване.

**ОБЩИ ИЗВОДИ И ТЕНДЕНЦИИ ЗА НВО В 7 КЛАС :**

 занижените образователни потребности на учениците,

 липсата на мотивация и умения за самостоятелно учене,

 липсата на положителен пример и амбиции от страна на родителите, които като цяло са ниско образовани

 родителите на част от седмокласниците не са заинтересовани от постиженията на децата си и не се осъществява постоянна връзка учител-ученик-родител.

 недоброто познаване на българския език, който не е майчин за 90% от тези ученици и очевидно не се използва като разговорен в семействата им.

 проблемът с владеенето на българския език е от съществено значение за прочитане текста на задачата и за нейното разбиране и решаване. Значителен е броят на писмените работи, в които задачите с отворен отговор са неправилно решени или липсва тяхното решение.

 в часовете се използва предимно класическата методика на преподаване,

 учителите рядко се осмеляват да експериментират с иновативни технологии на преподаване,

 учителите не са достатъчно мотивирани да повишават квалификацията си чрез обучение в съответните департаменти или участвайки във различни форми на вътрешна и външна за училището квалификация.

**АСПЕКТИ НА ДЕЙНОСТИТЕ ЗА ПОДОБРЯВАНЕ НА РЕЗУЛТАТИТЕ НА УЧЕНИЦИТЕ**

За подобряване на резултатите на учениците както на външно оценяване, така и на вътрешно оценяване е налице необходимост от усъвършенстване на някои аспекти на образователно-възпитателния процес. Засиленият педагогически контрол допринася за по- ефективно въздействие в класно-урочната работа и в работата извън задължителните учебни часове.

Приложими мерки за повишаване на резултатите на учениците и подобряване на учебно- възпитателния процес:

1. Задълбочено изготвяне на анализи за резултатите от входни нива, писмени проверки на учениците, изходни нива, вътрешно и външно оценяване.

2. Разнообразни и динамични методи на преподаване, включващи използването на ИКТ и въвеждане на интерактивност при разработката и поднасянето на урочните единици.

3. Диференциране на поставяните задачи в учебните часове според възможностите и нуждите на учениците, с цел мотивирано отношение от страна на тези ,които се справят добре и установяване на пропуските в знанията на другите ученици, както и насоки за отстраняването им.

4. Осъществяването на допълнителна работа с учениците.

5. Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението:

- Поставяне на ученика в активна позиция по отношение на усвояването на нови знания и практическа приложимост на преподавания материал;

- Използване на иновативни педагогически методи и форми за предаване, преподаване и научаване на знания;

- Реализация на дейности за повишаване на резултатите от НВО;

- Повишаване качеството на публични изяви на учениците.

6. Повишаване на социалните умения на учениците чрез подпомагане на физическото, социалното и личностното им развитие.

7. Засилване на възпитателната работа с учениците с оглед на пълноценно личностно развитие.

8. Създаване на умения у учениците самостоятелно да усвояват знания.

9. Прилагане на засилен контрол върху воденето на тетрадките за работа в клас и домашна работа.

10. Редовно възлагане на задачи за домашна и самостоятелна работа,проследяване и контрол.

11. Оптимално използване на учебното време - часовете за задължителна подготовка, консултациите и допълнителната работа за поднасяне и упражняване на знания , както и за подготовка за НВО.

12. Проява на новаторски подходи и гъвкавост в работата на педагогическите специалисти.

13. Предприемане на необходими мерки и действия, както и използване на добри действащи практики за намаляване на броя на преждевременно напусналите образователната система ученици, както и ограничаване на броя на безпричинно отсъстващите, с оглед повишаване на образователните им резултати.

14. Предвиждане на мероприятия за повишаване на интереса към предметите БЕЛ и математика като вътрешно училищни състезания и др.

15. Изготвяне на подробен анализ на резултатите от НВО VII клас и насоки за работа в конкретните проблематични области на училищно ниво – анализи на постиженията по теми и области и разписване на конкретни мерки на ниво ученик, паралелка и училище за повишаване на резултатите;

16. В новия училищен учебен план за 7 клас задължителен допълнителен час по БЕЛ и математика – като ИУЧ;

17. Задължително участие в организираните методически сбирки и семинари от страна на учителите;

18. Участие в квалификацията на учителите по БЕЛ и математика в Националната програма за квалификация през следващата учебна година;

19. Вътрешноучилищното оценяване да се доближи по формат до НВО в 7 клас;

**ПРЕДВИЖДАТ СЕ СЛЕДНИТЕ КОНКРЕТНИ МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО:**

**1.Мерки свързани с учителите.**

1.1. Повишаване на квалификацията на преподавателите:

1.2. Оптимизиране структурата на изградената система за квалификация.

1.3. Утвърждаване на авторитета и подпомагане на кариерното развитие на учителите, работещи в училището.

1.4. Повишаване мотивацията на учителите.

1.5. Повишаване ефективността на педагогическия контрол. Повишаване на изискванията към работата на учителя чрез вътрешно-институционалната контролна дейност и измерване на резултатите.

1.6. Създаване на условия за повишаване реалните резултати от възпитанието и обучението – засилване качеството на предварителната подготовка, спазване задълженията произтичащи от ЗПУО и вътрешните правилници и наредби.

1.7. Насърчаване на комуникацията между учителите и в МО.

1.8. Подкрепа на новоназначени и млади учители.

1.9. Осигуряване на допълнителни часове (консултации) от учители-специалисти.

1.10. Организация и планиране на урока.

1.11. Използване на разнообразни форми за проверка на знанията, уменията и компетентностите на учениците.

1.12. Точно и ясно формулиране на критериите за оценка на знанията, уменията и компетентностите на учениците.

1.13. Използване на възможности за иновиции и подобряване на педагогически и организационни модели и практики, за създаване на още по-сплотени и взаимодействащи училищни и микроучилищни (класни) общности между учители, родители и ученици, за дооборудване и др.

1.14. Осигуряване на условия за непрекъснатост на обучението за учениците от рисковите групи и в мултикултурна среда.

1.15. Осигуряване на условия за обучение на изявени ученици.

1.16. Осигуряване на допълнително (компенсаторно) обучение и подкрепа за учениците, пропуснали учебни занятия поради здравословни причини или други причини.

1.17. Поддържане на положителен психоклимат на работа и учене и редуциране ситуациите на напрежение, стрес и дезинформация.

**2. Мерки свързани с учениците.**

2.1. Повишаване познавателната активност на учениците - активна страна в учебния процес по отношения на усвояването на нови знания и практическата им приложимост.

2.2. Създаване на условия за изяви на децата.

2.3. Повишаване качеството на публичните изяви на децата.

2.4. Повишаване качеството и ефективността на въздействие върху подрастващите.

2.5. Осъществяване на допълнителна работа с учениците. Откриване на заложбите на всяко дете и насочване на развитието му в област, в която то ще изяви най-добре своя потенциал. Развиване и подобряване на индивидуалната и диференцирана работа с децата.

2.6. Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението;

2.7. Използване на иновативни педагогични методи и форми за предаване и научаване на знания;

2.8. Извършване на ефективна диференцирана работа с учениците с намалена успеваемост;

2.9. Политики за подкрепа на гражданското, здравното и интеркултурното образование.

2.10. Обратна връзка с учениците.

2.11. Развиване на позитивно отношение ученик-ученик.

2.12. Затягане мерките за присъствие на учениците.

2.13. Ефективни мерки за поддържане на дисциплината.

2.14. Осигуряване на възможност за образование в различни форми на обучение.

2.15. Мотивиране на учениците за участие в състезания, олимпиади, конкурси и др.

**3. Мерки свързани с училищната институция.**

3.1. Подобряване на МТБ.

3.2. Създаване на нова стая за иновативно обучение.

3.3. Използване на съвременни ИКТ в учебния процес.

3.4. Осигуряване на интерактивно обучение.

3.5. Функционираща вътрешна система за управление и контрол на качеството на образованието и обучението в училище.

3.6. Механизъм за ранно предупреждение за различни рискове.

3.7. Организиране, поощряване и своевременно информиране за участие в конкурси от регионален, национален и международен характер.

3.8. Организиране на спортни състезания .

3.9. Участие в културните празници на общинско ниво.

3.10. Повишаване на социалните умения на учениците чрез подпомагане на физическото, социалното и личностното им развитие.

3.11. Изготвяне и издаване на информационни, рекламни и други видове табла, рекламни материали и електронни информационни средства в сградата на училището, поддържане на динамичен училищен сайт.

3.12. Реализиране на училищни, национални и международни програми и проекти.

3.13. Увеличаване на библиотечния фонд.

3.14. Активно взаимодействие с Обществения съвет.

3.15. Ефективно взаимодействие училище-семейство.

3.16. Организиране на извънкласни форми на обучения на ученици.

**Предвидените мерки за повишаване качеството на образованието се основават на:**

 Закона за предучилищно и училищно образование /ЗПУО/;

 Държавните образователни стандарти;

 Стратегия за развитие и план към нея;

 Годишен план;

 План за квалификационна дейност за учебната 2021/2022г.

**ДЕЙНОСТИ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО**

**ДЕЙНОСТИ СВЪРЗАНИ С УЧИТЕЛИТЕ**

1. Повишаване на квалификацията на преподавателите.

 Прилагане на План за квалификационна дейност за учебната 2022/2023г.

Срок на изпълнение: целогодишен

Отговорник: Председателите на МО

2. Повишаване мотивацията на учителите.

 Учителите трябва да се мотивират да насърчават учениците да работят самостоятелно, да прилагат по-голям контрол върху присъствието и самостоятелната работа на учениците и качеството на предаваните от тях писмени работи и проекти. Това може да се постигне чрез морални, материални стимули и оказване на подкрепа при изпитване на трудности.

 Използване на различни форми при мотивиране на персонала:

 Формиране на система от морални и материални стимули, актуализиране на етичен кодекс.

Срок на изпълнение: месец октомври

Отговорник: Директор,

Зам. директор

Комисия за определяне на

диференцираното заплащане

3. Насърчаване на комуникацията между учителите.

 Активна комуникация между класния ръководител и другите преподаватели с цел повишаване на успеваемостта и подобряване на дисциплината на учениците.

 Създаване на обща база данни на учебни и помощни материали в MSTeams по степени и МО.

 Мултиплициране на придобитите знания на семинари и квалификационни обучения.

 Да се провеждат информационни срещи от зам.директорите за разясняване на новите нормативни документи.

Срок на изпълнение: целогодишно

Отговорник: Председатели на МО и

зам.директор

4. Осигуряване на допълнителни часове (консултации) от учители-специалисти.

 Осигуряване на консултации за изявени ученици и ученици, нуждаещи се от допълнителна помощ за овладяване на учебния матерал.

 Осигуряване на консултации от учители специалисти за учениците на ЦОУД.

Срок на изпълнение: целогодишно

Отговорник: Зам. директор

5. Използване на разнообразни форми за проверка на знанията, уменията и компетентностите на учениците.

 Учителят трябва да използва разнообразни форми за проверка и оценка, които са: устни, тестови и други писмени и практически форми.

Срок на изпълнение: целогодишно

Отговорник: учителите и

зам.директор

6. Точно и ясно формулиране на критериите за оценяване на знанията, уменията и компетентностите на учениците.

 Учителят трябва да има точни и ясни критерии за формиране на изпитните въпроси и за оценяване, като предварително е информирал учениците за тях.

Срок на изпълнение: целогодишно

Отговорник: учителите

7. Развиване на позитивно отношение учител-ученик.

 Откликване на въпроси и проблеми от едната и другата страна.

Срок на изпълнение: целогодишно

Отговорник: Педагогически

съветник, всички учители

**ДЕЙНОСТИ СВЪРЗАНИ С УЧЕНИЦИТЕ**

**1. Активна страна в учебния процес.**

 За повишаване интереса и мотивацията на учениците е удачно те да вземат дейно участие в учебния процес, като се превърнат от обект в субект на този процес, т.е. да бъдат поставени в центъра на цялостната педагогическа дейност в училищната общност. Това може да се реализира чрез:

- Възлагане на повече самостоятелни задачи, които да ги превърнат в активна част;

- Работа по проекти, при което сами да изследват и стигат самостоятелно до изводи и решения;

- Практическа приложимост на изучаваното учебно съдържание и използаването на методите за учене чрез действие;

- Създаване на умения за работа в екип, чрез групови задачи, проекти и др.

- Създаване на умения на учениците за самооценка, самоанализ и самоконтрол.

Срок на изпълнение: целогодишно

Отговорник: Председатели на МО,

Педагогически съветник, учители

**2. Политики за подкрепа на гражданското, здравното и интеркултурното образование.**

 Инициативи и участие на ученици във вземане на решения, чрез подходящи за възрастта им практики:

- Поощряване на публичните изяви на учениците;

- Доброволчески дейности в и извън училище;

- Осигуряване на форми и места за изразяване на мнения и предложения по училищния живот от страна на учениците;

- Училищни кампании, подкрепящи здравето, толерантността, социалната чувствителност, правата на човека, опазване на околната среда;

- Празничен национален календар ;

- Екологичен календар с международните дати, свързани с опазване на околната среда;

- Форми на посредничество, решаване на конфликти, превенция на агресията;

- Организиране на изложби, конкурси, вътрешноучилищни олимпиади и викторини;

- Развиване и поддържане на физическа дееспособност и подготовка за активен и здравословен начин на живот;

- Изготвяне на етични правила на всеки клас от самите ученици, с помощта на класния ръководител и педагогическия съветник;

- Възпитаване и изграждане в дух на родолюбие, инициативи свързани с миналото и фолклорните традиции;

- Празници: откриване на учебната година, Ден на будителите, патронен празник, изпращане на завършващите седмокласници, Ден на славянската писменост и култура (24 май), спортни празници, закриване на учебната година и други според годишния план.

Срок на изпълнение: целогодишно

Отговорник: Директор и

отговорници според годишния план

**3. Обратна връзка с учениците**

 За да се определят трудностите при изучаване на учебния материал е удачно да се търси и мнението на учениците. Това може да стане чрез периодично организиране на анкети или беседи с учениците, които да изразят становището си спрямо:

- трудността на материала;

- затрудненията, които са изпитвали;

По този начин, учителят ще се ориентира по-лесно за индивидуалните потребности на всеки от класа.

Срок на изпълнение: целогодишно

Отговорник: учители,

Педагогически съветник

**4. Затягане мерките за присъствие на учениците**

 Да се търси активна комуникация и съдействие между учители, родители, медицински персонал, педагогически съветник и учители ЦДО.

Срок на изпълнение: целогодишно

Отговорник: Директор,

Зам.директор класни

ръководители, родители

**5**. **Ефективни мерки за поддържане на дисциплината.**

 Учениците трябва да спазват правилата описани в Правилника на училището. При неспазване на съответните правила трябва да се приложат предвидените в него мерки.

Срок на изпълнение: целогодишно

Отговорник: Класни ръководители,

Училищен Координационен съвет

6. **Мотивиране на учениците за участие в състезания, олимпиади, конкурси и др.**

 Това да се реализира чрез морални и материални стимули.

Срок на изпълнение: целогодишно

Отговорник: Директор,

Педагогически съвет

**ДЕЙНОСТИ СВЪРЗАНИ С УЧИЛИЩНАТА ИНСТИТУЦИЯ**

1. Подобряване на МТБ.

 Осигуряване на подходяща материално-техническа база, която да отговаря на съвременните изисквания. Разширяване на библиотечния фонд.

Срок на изпълнение: целогодишно

Отговорник: Директор,

Зам. директор

2. Използване на съвременни ИКТ в учебния процес.

 Достъпа до съвременни информационни технологии на учениците е неразделна и все поважна част от достъпа до образование. Навлизането на иновации, базирани на ИКТ в училище оптимизира процеса на обучение и повишава неговата ефективност.

Срок на изпълнение: целогодишно

Отговорник: Директор, Зам. директор

3. Осигуряване на интерактивно обучение.

 Осигуряване на условия за ползване на мултимедия и интернет, интерактивни дъски, подходящ софтуер за обучение. Прилагане на интерактивни методи, като: ситуационни (симулация, ролеви игри, казуси и др.); опитни (проекти, експерименти); дискусионни (дебати, беседи, дискусии).

Срок на изпълнение: целогодишно

Отговорник: Директор, Зам. директор

4. Функционираща вътрешна система за управление и контрол на качеството на образованието и обучението в училище.

 Наличие на вътрешна система за осигуряване качеството и тя да функционира ефективно

– да се отчитат резултати, на основание на които се правят анализи и изводи и се формулират предложения до ръководството на училището за повишаване на качеството.

Срок на изпълнение: целогодишно

Отговорник: Педагогически

съветник, Председатели на МО

5. Механизъм за ранно предупреждение за различни рискове.

 Това се реализира чрез мерки, заложени в Плана за превенция на насилието и превенция на ранното отпадане, в Програма за предоставяне на равни възможности и за приобщаване на ученици от уязвими групи, както и своевременно уведомяване и работа с родители.

Срок на изпълнение: целогодишно

Отговорник: Училищен

Координационен съвет

6. Реализиране на училищни, национални и международни програми и проекти.

 Продължаване на дейностите по националните програми, проекти и инициативи:

 Националните програми и проекти:

- „Подкрепа за успех”

- „Равен шанс за всички”

- „Образование за утрешния ден”

- „Без свободен час“;

- „Развитие на способностите на учениците и повишаване мотивацията им за учене чрез дейности, развиващи специфични знания, умения и компетентности /извънкласни дейности/“.

 Съвместна работа с читалища, музей и библиотека.

 Активно търсене и участие в бъдещи програми, проекти и дейности;

Срок на изпълнение: целогодишно

Отговорник: Директор,

Зам. директор

7. Педагогическо взаимодействие училище-семейство.

 Цялата информация за учебната документация да е налична на сайта на училището.

Родителите да са информирани за планираните извънкласни дейности и чрез училищния сайт да проявяват интерес и да участват в организирането и провеждането им.

Срок на изпълнение: целогодишно

Отговорник: Директор, Зам. директор

8. Организиране на извънкласни форми на обучения на ученици.

 Да се организират извънкласни форми на обучения на ученици на база проучване на интересите на учениците.

Срок на изпълнение: целогодишно

Отговорник: Директор, Зам. директор

**ПОКАЗАТЕЛИ ЗА ИЗМЕРВАНЕ НА ПОСТИГНАТОТО КАЧЕСТВО НА ОБРАЗОВАНИЕ**

 **За изпълнение на посочените мерки са заложение следните показатели:**

1. ПОСТИГНАТИ РЕЗУЛТАТИ НА УЧЕНИЦИ.

1.1. Повишаване на общия успех на учениците отразено чрез повишаване качеството на знания.

1.2. Резултати от Национално външно оценяване.

1.3. Брой участници и класирани на олимпиади на МОН.

1.4. Заемане на призови места.

2. ПОВЕДЕНИЕ И ДИСЦИПЛИНА.

2.1. Намален брой на допуснатите отсъствия;

2.2. Намален брой наказани ученици;

3. УЧАСТИЕ В ИЗВЪНКЛАСНИ МЕРОПРИЯТИЯ, ДЕЙНОСТИ И ИНИЦИАТИВИ

3.1. Брой участници в извънкласни обучителни дейности;

3.2. Брой реализирани инициативи;

3.3. Брой реализирани кампании и доброволчески дейности;

3.4. Действащ Етичен кодекс на учениците.

4. ДРУГИ

4.1. Брой учители повишили квалификацията си;

4.2. Подобрена материална база в училището;

4.3. Реализирани проекти.

\*Планът за Мерки за повишаване качеството на образованието е приет на заседание на Педагогически съвет с Протокол № 12/09.09.2023 г. и утвърден със заповед на Директора №